hotchpotch/miracl-hf-unified huggingface dataset:
Amisulpridi
Amisulpridi (myydään nimillä Suomessa "Solian", ulkomailla myös "Sulpitac", "Amitrex", "Soltus" tai "Amazeo"), on sulpiridijohdannaisiin kuuluva epätyypillinen eli toisen polven antipsykoottinen lääke. Sitä käytetään psykoosin ja skitsofrenian, sekä Italiassa dystymian hoitoon. Sen on havaittu myös toimivan kaksisuuntaisen mielialahäiriön ja masennuksen hoidossa. Amisulpridi on Suomessa erityisluvalla myynnissä nimellä Solian. Sille ei ole rinnakkaisvalmisteita.
Useammalla kuin joka 10:nnellä käyttäjällä ilmenee eräitä ekstrapyramidaalioireita (vapinaa, lihasjäykkyyttä, kouristuksia, liikkeen hitautta), runsasta syljeneritystä ja levottomuutta.
Yhdellä 10−100:sta käyttäjästä ilmenee suonenvetoa (yleensä niskassa, silmässä tai leuassa), orgasmivaikeuksia, uneliaisuutta, univaikeuksia, ahdistusta, kiihtyneisyyttä, ummetusta, pahoinvointia, oksentelua, maitohormonin määrän kasvua (voi johtaa rintakipuun, rintojen kasvuun ja maitovuotoon miehillä ja naisilla, kuukautisten loppumiseen tai epäsäännöllisyyteen, maitohormonista riippuvaiseen kasvaimeen, erektiohäiriöön tai ejakulaatiohäiriöön), matalasta verenpaineesta johtuvaa huimausta, lihomista ja suun kuivuutta.
Yhdellä 100−1000:sta käyttäjästä ilmenee tardiivi dyskinesia -liikehäiriöön kuuluvia oireita (hallitsemattomia kielen, suun ja kasvojen liikkeitä), korkeaa verensokeria, sydämen sykkeen hidastumista, eräiden maksaentsyymien määrän kasvua.
Yhdellä 1000 − 10 000 käyttäjästä ilmenee nopeasta lopettamisesta johtuvia vieroitusoireita (hallitsemattomia kielen, suun ja kasvojen liikkeitä, pahoinvointia, oksentelua, unettomuutta ja sairauden oireiden uusiutumista).
Yleisyydeltään tuntemattomia haittavaikutuksia ovat ihon kivulias, kutiseva ja punoittava turvotus, sekä vanhoilla dementiaa sairastavilla ihmisillä kuolema (koskee kaikkia psykoosilääkkeitä).
Amisulpridi saattaa myös pidentää sydämen QT-aikaa. Sen todennäköisyys aiheuttaa aineenvaihduntaoireita on vähäinen.
Eurajoensalmi
Eurajoensalmi on pitkä ja kapea Selkämereen työntyvä merenlahti Eurajoen kunnassa. Se on noin kahdeksan kilometrin pituinen ja hieman yli kilometrin levyinen lahti, johon laskevat Säkylän Pyhäjärvestä alkunsa saava Eurajoki ja Koskeljärvestä alkunsa saava Lapinjoki.
Eurajoensalmen eteläpuoleisen rannan muodostavat ydinvoimaloistaan tunnettu Olkiluodon saari sekä "Orjansaari"-niminen niemi. Ne erottaa toisistaan kapea salmi, "Karhunkarinrauma", johon myös Lapinjoki laskee. Ydinvoimalaitokset ovat saaren eteläpuolella, Eurajoensalmen rannalla puolestaan sijaitsee Olkiluodon satama.
Eurajoki laskee vetensä Eurajoensalmen pohjukkaan. Myös Lapinjoken suu sijaitsi aikoinaan lahden pohjukassa, mutta se on sittemmin muokannut itselleen uuden uoman. Jokisuiden välissä oli aikoinaan saari, joka on nykyään maatunut kiinni mantereeseen. Saarella sijaitsi 1400-luvulla hylätty Liinmaan linna, josta pysyttiin valvomaan molemmille joille suuntautuvaa liikennettä.
Port Hedland
Port Hedland on Australian Länsi-Australian osavaltiossa sijaitseva runsaan 20 000 asukkaan satamakaupunki. Satamakaupunki on nimetty vuonna 1863 paikkakunnan edustalle ankkurinsa laskeneen "Mystery"-laivan kapteenin "Peter Hedland"in mukaan.
Port Hedlandin satama on rahtimäärältään Australian suurin satama ja yksi maailman kahdestakymmenestä suurimmasta rahtisatamasta. Mitei kaikki liikenne koostuu rautamalmin viennistä; malmia viedään jalostettavaksi esimerkiksi Kiinaan.
Tobias Rieder
Tobias Rieder (s. 10. tammikuuta 1993 Landshut) on saksalainen jääkiekkoilija, pelipaikaltaan oikea laitahyökkääjä. Hän edustaa NHL-joukkue Edmonton Oilersia.
Rieder on NHL-joukkue Edmonton Oilersin neljännen kierroksen varaus vuoden .
Kaudeksi 2014–2015 Rieder siirtyi Arizona Coyotesiin. Siirtotakarajalla helmikuussa 2018 Rieder siirtyi yhdessä Scott Wedgewoodin kanssa Los Angeles Kingsiin vaihdossa Darcy Kuemperiin.
Mad Manners
Mad Manners: Seikkailijan etiketti on "Madventures"-matkailuohjelman tekijöiden Riku Rantalan ja Tuomas Milonoffin vuonna 2012 valmistunut tapaopaskirja. Kirja käsittelee maailman eri kulttuurien tapoja.
Uimahypyt kesäolympialaisissa 2004 – naisten 10 metrin kerroksen parihypyt
Naisten 10 metrin kerroksen parihypyt kilpailtiin 16. elokuuta Olympic Aquatic Centressä. Joukkueita oli yhteensä kahdeksan.
Joukkueet hyppäsivät kukin viisi hyppyä.
Jääkiekon nuorten naisten maailmanmestaruuskilpailut 2013
Jääkiekon nuorten naisten maailmanmestaruuskilpailut 2013 pelattiin Suomessa ja pelipaikkakuntana toimi Heinola. Maailmanmestaruuden voitti Kanada, joka kaatoi loppuottelussa Yhdysvallat.
Pääsarja
1. divisioona
Karsiutuneet
Lauri Kolho
Lauri Kolho (7. syyskuuta 1886 Keuruu – 17. syyskuuta 1940 Vilppula) oli suomalainen ampuja ja olympiaedustaja. Hän kilpaili olympialaisissa vapaakiväärin 300 metrin kilpailuissa Lontoossa 1908 ja Tukholmassa 1912.
Steve Chen
Steve Chen on taiwanilainen IT-alan yrittäjä. Hän on yksi videopalvelu YouTuben perustajista. Hän on työskennellyt myös PayPalissa.
Emil Holm
Emil Holm (2. syyskuuta 1877 Larsmo – 1. tammikuuta 1968) oli suomalainen ampuja ja olympiaedustaja. Hän kilpaili olympialaisissa vapaakiväärin 300 metrin henkilökohtaisessa ja joukkuekilpailuissa Tukholmassa 1912.
Peter Kotilainen
Peter Kotilainen (s. 7. syyskuuta 1994) on suomalainen salibandyn pelaaja, joka edustaa Salibandyliigassa pelaavaa Happeeta.
Suuren yleisön tietoisuuten Kotilainen nousi maailmanmestaruuskilpailuissa 2016, jolloin hänet valittiin turnauksen arvokkaimmaksi pelaajaksi voitettuaan pistepörssin sekä maailmanmestaruuden Suomen maajoukkueessa.
Kotilainen siirtyi keväällä 2013 kasvattajaseurastaan Happeesta Classiciin 1+1-vuotisella sopimuksella. Kotilainen pystyi Tampereella omien sanojensa mukaan keskittymään täysipainoisesti salibandyyn. Tästä huolimatta Kotilainen pelasi Classicissa ainoastaan yhden kauden ajan, kunnes siirtyi kauden loputtua takaisin vanhaan seuraansa.
"Keskisuomalaisen" Tommi Roimelan mukaan Kotilainen pelasi kaudella 2015–2016 siihenastisen uransa parasta kautta. Hänelle annettiin enemmän vastuuta, mikä osaltaan johti myös virheisiin. Joulukuuhun mennessä Kotilainen oli joutunut jättämään ottelun kesken jo kahteen kertaan punaisen kortin seurauksena. Ensimmäinen ulosajo Kotilaiselle tuomittiin, kun hän kritisoi tuomareiden päätöstä kiroilemalla. Toisen kerran hänet suljettiin ottelusta päähän kohdistuneen poikittaisen mailan seurauksena.
Kauden 2016–2017 aikana Kotilainen ilmaisi Suomen Salibandyliiton toimittajalle halustaan työskennellä täysipäiväisenä ammattilaisurheilijana Ruotsin Superliigassa tai Nationalliga A:ssa.
Kotilainen työskentelee hoiva-alalla Laukaassa sijaitsevassa päiväkodissa. Hän valmistui lastenohjaajaksi kesällä 2017.
Joulukuussa 2015 Kotilainen kertoi Keskisuomalaiselle antamassaan haastattelussa kärsineensä ongelmista siviilielämässään. Hänen mukaansa ongelmat olivat vaikuttaneet pitkällä aikavälillä myös hänen pelaamiseensa negatiivisesti. Samassa haastattelussa Kotilainen paljasti kokeneensa nuoruudessaan pahoinvointia, mikä johtui hänen isänsä alkoholiongelmasta.
Myös Kotilaisen veljet Paul ja Panu pelaavat Salibandyliigassa. Vanhin veli Pasi on lopettanut uransa. Veljeksien lisäksi perheeseen kuuluu yksi sisko.
Michael Hopkins
Michael Hopkins viittaa seuraaviin henkilöihin:
Mike Hopkins (äänileikkaaja)
Mike Hopkins (12. elokuuta 1959 – 30. joulukuuta 2012) oli Oscarilla palkittu uusiseelantilainen äänileikkaaja. Elokuvamusiikin kanssa työskennellyt Hopkins muistetaan muun muassa Taru sormusten herrasta -trilogiasta ja King Kong -elokuvan musiikista. Hopkins työskenteli myös elokuvien Blade Runner, Superman, Octopussy ja Transformers musiikkien kanssa. Hopkins sai Oscar-palkinnon kaksi kertaa ja oli vielä kerran ehdokkaana työkumppaninsa Ethan Van der Rynin kanssa.
Hopkins menehtyi lauttaturmassa kotimaassaan. Onnettomuus tapahtui, kun Hopkins oli laskemassa koskea kahden ystävänsä kanssa.
Axel Gadolin
Axel Gadolin (24. kesäkuuta 1828 Somero – 27. joulukuuta 1892 Pietari) oli suomalainen mineralogi, joka sai tykistönkenraalin arvon 1890.
Gadolin sai sotilaskoulutuksen Venäjällä. Hänestä tuli 1856 Pietarin teknillisen tykistökoulun johtaja, sitten hän toimi Mihailovin tykistöakatemian professorina 1867–1878, ja oli arsenaalien tarkastaja. Hän sai Suomessa aatelisarvon 1871. Hän oli maineikas mineralogian ja kristallografian tutkija.
Jocelin Wellsiläinen
Jocelin of Wells (k. 1242) oli Bathin piispa
Jocelin syntyi Wellsissä ja hänen veljensä oli Hugh de Wells. Piispana hän käytti titteliä "Bathin ja Glastonburyn piispa" vuoteen 1219 ja sen jälkeen "Bathin piispa".
Harald Gallen
Arthur Harald Gallen, taiteilijanimi "Harald-Gallen" (21. toukokuuta 1880 Tallinna – 2. toukokuuta 1931) oli suomalainen taidemaalari ja graafikko.
Gallen opiskeli Helsingissä Suomen Taideyhdistyksen piirustuskoulussa 1900–1902 sekä Pariisissa, jossa hän asui vuosina 1902–1919. Hän toimi Suomen lähetystöattaseana Espanjassa 1919–1921.
Gallenin setä oli taiteilija Akseli Gallen-Kallela.
Minkkiturkki
Minkkiturkki on Aarne Tarkaksen ohjaama kevyesti yhteiskuntakriittinen komediaelokuva vuodelta 1961. Tarkas oli kypsytellyt aihetta pitkään, ja tuottaja T. J. Särkkä huomasi sen mahdollisuudet. Kepeää viihdetarinaa kehiteltiin yhteiskuntasatiirin suuntaan.
Elokuva kertoo ihmiskohtaloista, joita yhdistää omistajalta toiselle kiertävä minkkiturkki. Vaatekappaleen ehtii sattumusten kautta saada hoteisiinsa toistakymmentä tahoa, syinä niin rikos, rakkaus kuin ystävyyskin.
"Minkkiturkki" kuvattiin marras-joulukuussa 1960.
Elokuvan yleisömenestys oli Helsingissä hyvä ja kaikkiaan hieman vuoden keskitasoa parempi.
Aikalaiskriitiikissä arvioitiin elokuvan olevan ”paikoin notkeasti etenevä, luontevantuntuistakin ilonpitoa, paikoin groteskein keinoin toteutettua ja kärjettömänä tarkoitustaan vastaamatonta satiiria.” Sama arvostelija olisi kaivannut elokuvaan enemmän komediallisia linjoja. ”Nyt jo Suomen komedian ovat haudanneet alleen ensin lapselliset sarjafilmit ja sen jälkeen juonitetut iskelmät.” Toinen kriitikko oli kuitenkin arviossaan valmis toteamaan: ”"Minkkiturkki" on viimeaikaisen kotimaisen tuotannon huomioonottaen näppärä, miellyttävä ja hauska elokuva.” Ruotsinkielisten päivälehtien arvostelijat pitivät elokuvan aihevalintaa ulkomaisten esikuvien matkimisena.
Myöhemmin elokuva on nähty helmenä, suomalaisen viihde-elokuvan parhaimmistoon kuuluvana niin käsikirjoituksen, ohjauksen kuin näyttelijätyönkin osalta.
Jääpallon ykkösdivisioona 1993–1994
Jääpallon Ykkösdivisioona kaudella 1993-1994 pelattiin kaksilohkoisena. Lohkojen kaksi parasta selviytyivät jatkosarjaan, jonka kaksi parasta jatkoivat liigakarsintaan. Narukerä voitti etelälohkon hävittyään vain yhden ottelun Kulosaaren Vestalle. Pohjoislohkossa ToPV oli ylivoimainen voittaen kaikki ottelunsa. Lohkovoittajat pitivät pintansa myös jatkosarjassa ja etenivät Bandyliigan karsintasarjaan.
Lohkojen kaksi parasta jatkosarjaan.
ToPV ja Narukerä karsintasarjaan Bandyliigan neljän heikoimman kanssa.
Narukerä nousi Bandyliigaan. Seuraavaksi kaudeksi sarjaa kuitenkin laajennettiin 12 joukkueen sarjaksi, jolloin myös ToPV nostettiin, ja PaSa Bandy sai pitää sarjapaikkansa.
Lapinjoki
Lapinjoki on Lapinjoen vesistössä Satakunnassa virtaava noin 55 kilometrin pituinen joki. Ensimmäiset 17 kilometriä se tunnetaan "Hinnerjoki" -nimisenä. Joen nimi vaihtuu sen saapuessa entisen Lapin kunnan alueelle.
Lapinjoen vesistöön kuuluva joki saa alkunsa Eurassa sijaitsevasta Koskeljärvestä. Euran alueella se virtaa Hinnerjokena entisten Honkilahden ja Hinnerjoen kuntien lävitse.
Nykyisin Rauman kaupunkiin kuuluvassa Lapissa se jatkaa matkaansa Lapinjoki-nimisenä 38 kilometrin matkan ja laskee Selkämereen Eurajoensalmessa.
1950-luvulla valmistunut Lapinjoen kanava yhdistää joen Rauman Äyhönjärveen ja Pitkäjärveen, jotka toimivat Rauman kaupungin ja paikallisen metsäteollisuuden raakavesilähteinä. Lapinjokeen puolestaan johdetaan vettä Eurajoen Pappilankoskesta 1960- ja 1990-luvuilla rakennetuilla raakavesiputkilla.
Lapinjoki virtaa useiden pienten järvien kautta. Niistä suurin on Lapin kirkonkylän tuntumassa sijaitseva Saarnijärvi, jonka vieressä sijaitsee Unescon maailmanperintöluetteloon kuuluva Sammallahdenmäki. Toinen kuuluisa paikka löytyy joen yläjuoksulta Kolmahaarassa, missä Vaaljoki yhtyy Hinnerjokeen. Kolmhaarassa on kuuluisa kivikautinen Kolmhaaran asuinpaikka, mistä on löydetty muun muassa kalmisto ja asumusten pohjia.
Lapinjoki on ollut ikivanha kulkureitti Satakunnan rannikolta sisämaahan. Eurajoensalmen pohjukassa oli aikoinaan Liinmaan linna, joka sijaitsi Eurajoen ja Lapinjoen suiden välissä olleella saarella. Linnasta pystyttiin tehokkaasti valvomaan kummankin joen liikennettä.
Lapinjoessa on yksi pienvesivoimalaitos. Lapinkosken voimalaitos sijaitsee samannimisessä koskessa Lapin kirkonkylässä. Eurajoen Lapijoen kylässä on vuonna 1883 valmistunut Lapijoen kiviholvisilta, joka on nykyään museosiltana.
Lapinjokilaakson yläjuoksun kylä- ja viljelymaisema kuuluu Suomen valtakunnallisesti merkittäviin rakennettuihin kulttuuriympäristöihin. Siihen lukeutuvia kyliä ovat Kaukola, Kodiksami, Sukkala ja Kuolimaa Rauman puolella sekä Korven kylä Euran puolella.
Australian avoin tennisturnaus 2013
Vuoden 2013 Australian avoin tennisturnaus pelattiin 14.–27. tammikuuta 2013 Melbournessa. Se oli kaikkiaan 101:s Australian avoin tennisturnaus ja vuoden ensimmäinen Grand Slam -turnaus.
Miesten kaksinpelin voitti Novak Đoković ja naisten Viktoryja Azarenka. He olivat myös turnauksen puolustavat kaksinpelin mestarit.
Miehistä turnauksen jättivät väliin Rafael Nadal, joka kärsi vatsaviruksesta. Hän pelasi viimeksi Wimbledonissa 2012 kärsittyään sen jälkeen polvivammasta. Myös maailmanlistan sijalla 13 ollut John Isner (polvivamma) sekä sydänongelmista kärsivä Mardy Fish jättivät turnauksen väliin. Naisista Andrea Petkovic jätti turnauksen väliin loukattuaan polvensa Hopman Cupissa joulukuussa.
Johan Galle
Johan (Juhana) Claesson Galle myös: Johan Galle i Finland (1614–1676) oli suomalainen sotilas, kaatuessaan kenraaliluutnantti. Hän osallistui Uuden­maan ja Hämeen läänin ratsu­väki­rykmentin everstinä Kaarle X Kustaan sotiin. Hän kaatui Lundin taistelussa, jossa kaatui myös hänen poikansa Claes Galle. Hänen toinen poikansa Johan Galle kaatui Pultavassa. Galle oli viimeisiä kuuluisia suomalaisia hakkapeliittoja.
Gallen ensimmäinen puoliso oli kenraalimajuri Bernhardt von Gerttenin tytär Margareta Elisabet von Gertten. ja toinen Margareta Munck. Galle sai 1651 Raudusta läänitykseksi Orjansaaren, Mäkrän, Keripadan ja Leinikylän kylät, kaikkiaan 21 1/12 aateria. Gallen leski menetti läänityksestä niin sanotussa neljänneksen peruutuksessa takaisin kruunulle 5 1/3, aateria. Gallen isä oli soturi Clas Galle (k. 1643).
Andy McCoy (patsas)
Andy McCoyn patsas on Pelkosenniemellä sijaitseva Andy McCoyta esittävä patsas, joka paljastettiin vuonna 2009. 
Mäntypuisen patsaan veisti McCoyn setä Matti Hulkko.
Arville Harris
Arville Harris (1904 St. Louis, Missouri – 1954 New York). oli amerikkalainen jazzmuusikko. Hän soitti pääasiassa klarinettia ja alttosaksofonia, mutta toisinaan myös tenorisaksofonia. Parhaiten hänet tunnetaan Clarence Williamsin (vuosina 1927-1930) ja Cab Callowayn (1931-1935) yhtyeistä.
Arville S. Harris syntyi 1904 St. Louisissa. Hän varttui siellä musikaalisessa perheessä. Hänen sisarensa Marie soitti pianoa ja hänen veljensä Jimmy oli viulisti. Hänen veljistään tunnetuin oli Leroy Harris sr. (1900-69), joka oli kitaristina mm. Fletcher ja Horace Hendersonin, Jesse Stonen ja Willie Bryantin sekä Clarence Williamsin orkestereissa. Tämän poika Leroy Harris jr. soitti 1930-luvulla joitakin vuosia Earl Hinesin orkesterissa ja loi sittemmin pitkän uran muusikkona St. Louisissa.
Aktiivivuosinaan Harris tunnettiin lempinimellä "Bunky". Hän hankki jo nuorena kokemusta soittamalla 1920-luvun ensimmäisen puoliskon eri orkestereissa jokilaivoilla. Vuonna 1921 hän työskenteli myös Hershal Brassfieldin kanssa. Vuosina 1925-1928 hän soitti Bill Brown and the Brownies -nimisessä kokoonpanossa.
Clarence Williams auttoi monia nuoria muusikkoja hankkimalla näille työtä organisoimalla esiintymiskeikkoja ja levytystilaisuuksia. Harris soitti Williamsin johtamissa kokoonpanoissa vuosina 1927-1930. Hän pääsi tuolloin myös levyttämään useita kertoja.
Kesäkuussa 1928 Arville Harris soitti King Oliverin "Dixie Syncopators" -orkesterissa, joka teki joitakin levytyksiä. Orkesteri levytti kappaleet "Tin Roof Blues","West End Blues", "Lazy Mama" ja "Sweet Emmalina". Harrisin veli Leroy Harris sr. soitti näissä levytyksissä banjoa.
Williamsin yhteyksien kautta Arville Harris pääsi levyttämään myös Fats Wallerin yhtyeessä. Maaliskuun alussa 1929 Wallerin yhtye "Fats Waller and his Buddies" levytti New Yorkissa Victor-levymerkille kappaleet ”Harlem Fuss” ja ”The Minor Drag”. . Harrisin (altto- ja tenorisaksofoni sekä klarinetti) lisäksi yhtyeessä soittivat Fats Waller (piano), Charlie Gaines (trumpetti), Charlie Irvis (pasuuna) ja Eddie Condon (banjo). Näissä levytyksissä kaikki puhallinsoittajat ja pianisti saivat runsaasti tilaa sooloihin. Esimerkiksi Harris soitti soolon sekä alttosaksofonilla että klarinetilla.
Vuonna 1931 Cab Calloway palkkasi Harrisin yhtyeeseensä alttosaksofonistiksi. Sen ohella hän soitti klarinettia. Harrisin sopimus Callowayn orkesterissa jatkui vuodet 1931-1935. Orkesteri kiersi tuona aikana mm. Euroopassa. Callowayn orkesteri oli Harrisin viimeinen merkittävä kiinnitys, jonka jälkeen hän alkoi vähitellen kadota jazzpiireistä. Jätettyään Callowayn hän soitti 1935 jonkin aikaa Jack Butlerin kanssa. Vuosina 1937-1939 hän soitti ajoittain pianisti Claude Hopkinsin kokoonpanossa. Sen jälkeen hän soitti vielä pianisti Maurice Roccon yhtyeessä.
1940-luvulla Harris ei enää levyttänyt. 1940-luvulta kuolemaansa asti hän johti omaa orkesteria Majestic Ballroomissa, New Yorkissa. Hän kuoli New Yorkissa 1954.
Harris ei koskaan levyttänyt orkesterinjohtajana.
Shenzhenin satama
Shenzhenin satama (, LOCODE: CN SZX tai CN SZP ) on Kiinan eteläosissa sijaitsevan Guangdongin maakunnan erityistalousalueen, suurkaupunki Shenzhenin satama. Sataman läntinen osa sijaitsee laajalla alueella Helmijoen (Zhujiang) estuaarin koillisosissa Etelä-Kiinan meren pohjoisrannalla. Shekoun lauttaterminaalista on matkustajaliikennettä lähialueille, esimerkiksi Hongkongin, Macaun ja Zhuhain puolelle. Satamaan kuuluu myös itäinen osa konttilaitureineen (Yantian, esimerkiksi ).
Shenzhenin sataman läntisen osan välittömässä läheisyydessä on kaksi muuta suursatamaa: Hongkongin satama etelässä ja Kantonin satama luoteessa.
Shenzhenin satama on maailman suurimpia satamia erityisesti pitemmälle jalostetun tavaran kuljetuksiin käytetyssä konttiliikenteessä. Vuoden 2011 konttimäärällään (22,6 miljoonaa TEU) satama oli Euroopan suurimman sataman eli Rotterdamin sataman laatimalla listalla neljännellä sijalla maailmassa; sama sijoitus Shenzhenillä oli kahtena edellisenäkin vuonna. Myös amerikkalaisten satamaviranomaisten laatimalla vuoden 2010 satamien top-100 maailmanlistalla, Shenzen ylsi konttiliikenteessä maailmanlistan 4. sijalle.
Sataman kautta kulki vuonna 2010 yhteensä 204,9 miljoonaa tonnia rahtia, joka toi Shenzhenille amerikkalaisen satamajärjestön rahtiliikennetilastossa 13. sijan maailmantilastossa tuona vuonna. Amerikkalaislistaus ei kuitenkaan sisällä esimerkiksi kaikkia viime vuosina nopeasti kasvaneita kiinalaissatamia. Rotterdamin sataman keräämien tietojen mukaan Shenzhenin sataman rahtimäärä vuonna 2011 oli 223,0 miljoonaa tonnia ja satama sijoittui hollantilaislistan 16. suurimmaksi satamaksi maailmassa (2010 määrä 221,0 milj. t.).
Sulo Hintikka
Sulo Viljo Hintikka (31. heinäkuuta 1884 Joroinen – 2. maaliskuuta 1925 Helsinki) oli kemisti, professori ja Suomen ensimmäinen tekniikan tohtori.
Hintikan vanhemmat olivat kansakoulunopettaja Elias Aukusti Hintikka ja Sofia Liimatainen. Hän valmistui Polyteknillisestä opistosta insinööriksi 1907 ja toimi professori Gustaf Kompan assistenttina. Hänen väitöskirjansa "Kamfenilonitutkimuksia" oli ensimmäinen tekniikan alalta Suomessa koskaan laadittu. Se tarkastettiin Teknillisen korkeakoulun juhlasalissa 24. toukokuuta 1911. Korkeakoulun opettajakollegin valitsemina tarkastajina toimivat Komppa sekä kemian lehtori, tohtori Guss Mattsson. Opettajakollegin hyväksyttyä työn Hintikasta tuli tekniikan tohtori seuraavana vuonna. Hän oli aktiivinen tutkija, jonka työt tunnettiin ulkomaillakin. Hintikka tutki muun muassa tärpätin käyttöä bensiinimoottorin voimanlähteenä. Tärkeimmät hänen suomeksi julkaisemistaan teoksista olivat "Synteettinen alkoholi ja puualkoholi" (1919), "Eläin- ja kasvikunnan tuotteet kaupassa ja teollisuudessa" (1920), "Yleistajuinen kemia" (1921) sekä "Selluloosakemia" (1921). Hän laati lisäksi oppikirjoja ammattikouluja varten.
Hintikasta tuli Teknillisen korkeakoulun kemian lehtori vuonna 1915 ja 1923 hänet nimitettiin korkeakoulun orgaanisen kemian ja erityisesti puun kemiallisen teknologian professoriksi. Aloitteen professuuria varten teki Puunjalostusteollisuuden keskusliitto. Hintikka oli myös Suomen Teollisuuslehden toimittaja ja Kotimaisen Työn Liiton toimituksen apujäsenen sekä Suomalaisten Kemistien Seuran perustajajäsen. Vuodesta 1920 alkaen hän toimi Teknillisen Aikakauslehden päätoimittajana.
Hintikan puoliso vuodesta 1910 oli Signe Mesterton (k. 1925).
Paavo Vaskio
Paavo Vaskio (1. maaliskuuta 1931 Helsinki – 26. syyskuuta 2012 Espoo) oli suomalainen ratameloja.
Vaskio kuului Rooman kesäolympialaisissa 1960 Suomen 4×500 metrin kajakkiyksikköviestijoukkueeseen Torbjörn Blomqvistin, Juhani Heleniuksen ja Rolf Björklundin kanssa. Kyseisellä matkalla kilpailtiin ainoan kerran olympiahistoriassa. Suomen nelikko jäi alkueränsä viimeiseksi mutta eteni keräilyerän kautta välieriin, missä se karsiutui loppukilpailusta.
Vaskio kuoli 81-vuotiaana Espoossa 26. syyskuuta 2012.
Tibor Csernai
Tibor Csernai (3. joulukuuta 1938 Pilis – 11. syyskuuta 2012 Tatabánya) oli unkarilainen jalkapalloilija ja olympiavoittaja.
Csernai kuului Unkarin Tokion kesäolympialaisissa 1964 kultaa voittaneeseen joukkueeseen. Hän pelasi olympiaturnauksessa neljässä ottelussa ja teki kuusi maalia.
Jalkapalloilija ja jalkapallovalmentaja Pál Csernai oli Csernanin veli. Csernai kuoli Tatabányassa 11. syyskuuta 2012, 73-vuotiaana.
John Millman
John Millman (s. 14. kesäkuuta 1989 Brisbane) on australialainen tennispelaaja. Parhaimmillaan hän on ollut kaksinpelissä ATP-listan sijalla 33 lokakuussa 2018.
Frank Sando
Frank Dennis Sando (14. maaliskuuta 1931 Maidstone – 13. lokakuuta 2012) oli brittiläinen kestävyys- ja maastojuoksija.
Sando voitti 10 000 metrillä EM-pronssia Bernissä 1954. Kesäolympialaisissa hän oli samalla matkalla Helsingissä 1952 viides ja Melbournessa 1956 kymmenes.
Sando kuoli syöpään 13. lokakuuta 2012, 81-vuotiaana.
UNIS Flyers Heerenveen
UNIS Flyers Heerenveen on alankomaalainen jääkiekkojoukkue Heerenveenistä. Joukkue pelaa maan pääsarjassa Eredivisiessä. Joukkueella on ollut useita eri nimiä sponsorisopimusten myötä, muun muassa Vadeko Flyers. Seura on perustettu vuonna 1967 ja se pelaa kotiottelunsa 3 500 paikkaisella Thialf IJsstadionilla Heerenveenissä.
"päivitetty xx.xx.xxxx"
Amsterdam G’s
Amsterdam G’s on Alankomaiden pääsarjassa Eredivisiessä pelaava amsterdamilainen jääkiekkojoukkue. Se pelaa kotiottelunsa Jaap Eden baan- areenalla. Seura tunnettiin aikaisemmin nimellä Amsterdam Capitals, mutta joukkueen nimi muutettiin 2012 sponsorisyistä.
Sommelo (kuoro)
Sommelo on Akaan Toijalassa toimiva Toijalan nuorisoseuran sekakuoro.
Sommelo-nimi on peräisin Kalevalasta ja sillä tarkoitetaan tuohesta tehtyä lankakerän pohjaa, jonka päälle lanka keritään. Kalevalan ensimmäisissä runoissa runonlaulaja kertoo, miten hän sai laulunsa ja kääri ne kerälle, sovitteli sommelolle, kelan pisti kelkkahan, sommelon rekosehen. Tultuaan sitten alle kuulun kurkihirren hän aukaisi sanaisan arkun, virsilippahan viritti, keritteli pään kerältä, suori solmun sommelolta.
Kuoro aloitti kansanlaulukerhona vuonna 1975. Tuolloin mukana oli 11 laulajaa. Ohjelmisto rakentui kansanlauluperinteelle. Alussa kuoroa vaivasi mieslaulajien puute ja pienimmillään toimittiin kaksiäänisenä naiskuorona. Alkuvaiheessa kuoron johtajana oli Niilo Villanen kuolemaansa asti 1983. Sen jälkeen kuoroa ovat johtaneet Juha Nuora vuosina 1983–1989, Juha Viitanen vuosina 1989–1994, Leena Aarnipuu-Lampela vuosina 1994–2011 ja Juha Holma vuosina 2011-2017. Nykyisin 40 laulajan kuoron johtajana toimii Marjukka Manner.
Kuoron monipuolinen ohjelmisto ulottuu kevyemmän musiikin uusista kuorosovituksista perinteisen kuorolauluohjelmiston kautta renessanssin kirkkomusiikkiin. Kuorovierailuja on kotimaan lisäksi tehty Tallinnaan sekä Tšekin Vrbno Pod Pradedemiin ja Tapaan. Lisäksi kuoro on osallistunut kuorokilpailuun Barcelonassa ja kuorofestivaaliin Balchikissa Bulgariassa sekä kuorokilpailuun Llangollenissa Walesissa.
Hyppymyyrät
Hyppymyyrät eli gerbiilit (Gerbillinae) on jyrsijöiden alaheimo, joka kuuluu hiirimäisten jyrsijöiden (Myomorpha) alalahkoon ja rottaeläinten (Muridae) heimoon.
Useita hyppymyyrälajeja pidetään nykyisin lemmikkieläiminä. Lemmikkinä kasvatettavia lajeja ovat muun muassa mongoliangerbiili eli mongolianhyppymyyrä ("Meriones unguiculatus"), rasvahäntähyppymyyrä ("Pachyuromys duprasi"), kalpeahyppymyyrä ("Gerbillus perpallidus"), tuuheahäntähyppymyyrä ("Sekeetamys calurus") ja persianhyppymyyrä ("Meriones persicus").
Ari Raunio
Ari Raunio on suomalainen tietokirjailija, joka käsitellyt teoksissaan Suomen viime sotia. Raunio on sotilasarvoltaan everstiluutnantti.
Jämsän kristillinen kansanopisto
Jämsän kristillinen kansanopisto sijaitsee Jämsän keskustaajamassa. Opisto on pääasiassa nuorille tarkoitettu yleissivistävää aikuiskoulutusta antava sisäoppilaitos. Opiston koulutus perustuu vanhoillislestadiolaisen herätysliikkeen kristillisiin arvoihin. Opiston omien tavoitteiden mukaan "koulutuksessa painottuvat arvokasvatus, omaehtoinen oppiminen, vastuullisuus, yhteisöllisyys ja osallisuus ja sen uskontokasvatus ja -opetus pohjaavat Raamattuun ja evankelisluterilaiseen tunnustukseen."
Jääkiekon nuorten maailmanmestaruuskilpailujen 2013 kokoonpanot
Tämä on luettelo jääkiekon nuorten maailmanmestaruuskilpailuihin 2013 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2012–2013 edustamansa seura.
Tolsiklaatti
Tolsiklaatti (CHNOS) on tiokarbamaatteihin kuuluva lääkeaine. Yhdistettä käytetään eräiden ihon sieni-infektioiden hoitoon.
Tolsiklaatti vaikuttaa rihmasieniin estämällä niiden tarvitsemien ergosterolien synteesiä toimimalla skvaleenimono-oksigenaasin eli skvaleeniepoksidaasin inhibiittorina. Tolsiklaatti vaikuttaa vain tiettyihin sieniin ja sen vaikutusspektri on melko kapea. Sitä käytetään tyypillisesti voiteena. Tolsiklaatti ei ole aivan yhtä tehokas kuin monet muut topikaalisesti käytettävät sieni-infektioiden hoitoon tarkoitetut lääkeaineet. Yhdiste aiheuttaa vain harvoin ihoärsytystä.
Tolsiklaattisynteesin lähtöaineena on 4-bromi-3-jodianisoli, joka reagoi magnesiumin läsnä ollessa syklopentadieenin kanssa sykloadditioreaktiolla muodostaen bentsonorbornadieenijohdannaisen. Tämä pelkistetään vedyn avulla ja tuote reagoi bromin kanssa, jolloin muodostuu fenolijohdannainen. Tämä fenolijohdannainen reagoi tiofosgeenin kanssa ja viimeisessä vaiheessa N-metyyli-m-toluidiinin kanssa muodostaen tolsiklaattia.
Kaikki on satua
Kaikki on satua on Pariisin kevät -yhtyeen vuonna 2012 julkaistu kolmas studioalbumi.
Yhtyeen perustaja Arto Tuunelan ohella vuodesta 2010 alkujaan livebändinä toiminut yhtye on aiempia Pariisin kevään julkaisuja enemmän osallistunut albumin tekoon, mutta Tuunela on säveltänyt, sanoittanut, sovittanut, tuottanut, äänittänyt ja miksannut albumin.
Albumilta julkaistiin kolme singleä. Korkeimpaan listasijoitukseensa albumi ylsi viikolla 9/2012 ollessaan listan toinen.
Kaikkien kappaleiden tekijöiksi on merkitty koko Pariisin kevät.
KKV
Lyhenne KKV voi viitata seuraaviin asioihin:
Gutniska
Gutniska (myös gutemål tai gotländska) on skandinaavinen kieli, jota puhutaan Gotlannin saarella Ruotsissa. Muinaisgutniskaa pidetään omana kielenään ja nykyistä gutniskaa ruotsin kielen murteena. Sitä puhuu noin 5 000 ihmistä.
Nokia 7260
Nokia 7260 on Nokian vuonna 2004 julkaistu matkapuhelin.
Se kuului yhtiön ”muotoiluintensiivisiin” puhelinmalleihin, joissa olennaisinta oli uudenlainen ulkonäkö. Sen mainonnassa Kauppalehden Optiossa alkuvuodesta 2005 kerrottiin puhelimen art deco -muotoilun kääntävän katseita: ”Aivan kuten kantajansa se jättää lähtemättömän vaikutuksen.”
Danuta Siedzikówna
Danuta Siedzikówna (3. syyskuuta 1928 Guszczewina, Bielskin alue – 28. elokuuta 1946 Gdańsk) oli puolalainen sairaanhoitaja toisen maailmansodan aikana. Hän toimi aktiivisesti Puolan vastarintaliikkeessä (). Hän käytti peitenimiä "Danuta Obuchowicz" ja "Inka".
Nokia 7270
Nokia 7270 on Nokian vuonna 2004 julkaistu matkapuhelin.
Nokia 7280
Nokia 7280 on Nokian vuonna 2004 julkaistu matkapuhelin, joka oli Nokian yritys tehdä aivan uudenlainen, asustemainen puhelin. Näppäimistön korvasi pyörivä valintakiekko, sammutettuna peilinä toimiva näyttö oli poikittain puhelimen kapeassa rungossa ja muotoilu haki vaikutteita 1920- ja 1930-lukujen art deco -tyylistä. Amerikkalainen CNN Money -lehti valitsi puhelimen yhdeksi 25:stä vuoden 2004 parhaasta tuotteesta.
Samsung Galaxy Pocket
Samsung Galaxy Pocket on Samsungin valmistama älypuhelin, jonka käyttöjärjestelmänä on Android 2.3. Samsung Galaxy Pocket on yksi maailman pienimmistä kosketusnäyttöistä matkapuhelimista. Se tukee Bluetoothia ja Wi-Fiä ja siinä on kahden megapikselin kamera. Puhelimen mallinumero on GT-S5300. Pocketin kuoret ovat joko mustia tai valkoisia, mutta puhelimeen voi myös hankkia suojakuoret. Pocketin lataus/tietokoneliitäntä on Mini-USB. Google Play -kaupasta malliin saa suppeasti pelejä sen alhaisten ominaisuuksien takia.
Muumion kosto
Muumion kosto (televisioesityksessä käytetty nimikettä Muumio; ) on Terence Fisherin ohjaama brittiläinen kauhuelokuva vuodelta 1959. Elokuvan pääosia esittävät Christopher Lee ja Peter Cushing.
Kolme englantilaista arkeologia, Stephen Banning (Felix Aylmer), hänen poikansa John (Peter Cushing) ja Joseph Whemple (Raymond Huntley), avaa tuhansia vuosia sitten kuolleen prinsessa Anankan (Yvonne Furneaux) haudan ja herättää samalla henkiin kostonhimoisen Kharis-muumion (Christopher Lee).
"Muumion koston" käsikirjoituksen laati Jimmy Sangster. Michael Carreras tuotti elokuvan Hammer Film Productionsille.
Elokuvan kuvaukset alkoivat työnimellä "Terror of the Mummy" 23. helmikuuta 1959. Elokuva kuvattiin Technicolor-menetelmällä Bray Studiosilla Englannin Berkshiren Oakley Greenin kylässä ja Surreyn Sheppertonissa sijaitsevalla Shepperton Studiosilla 125 000 punnan budjetilla. Kuvaukset päättyivät 16. huhtikuuta 1959.
Muumiosta tuli Christopher Leen kolmas rooli Hammerin hirviönä.
"Muumion kosto" julkaistiin Japanissa elokuussa vuonna 1959. Kotimaan ensi-illan elokuva sai Isossa-Britanniassa 25. syyskuuta 1959. Elokuva pääsi myös teatterilevitykseen Ruotsiin 2. marraskuuta 1959, Yhdysvaltoihin 16. joulukuuta 1959, Länsi-Saksaan 31. joulukuuta 1959 ja Meksikoon 21. tammikuuta 1960. Universal Pictures toimi elokuvan levittäjänä Yhdysvalloissa.
Suomessa elokuva ei päässyt teatterilevitykseen elokuvan raaistavuuden takia. 10. marraskuuta vuonna 1960 elokuvalle asetettiin ikäraja "KK" eli kokonaan kielletty. Kieltopäätös kumottiin ja elokuva esitettiin Suomen televisiossa ensimmäisen kerran 23. heinäkuuta vuonna 1986.
"Muumion kosto" on julkaistu videolle ja DVD:lle vuosina 2001 ja 2004.
"Muumion kosto" oli menestys sekä taloudellisesti että kriittisesti.
"Muumion kostolla" on Rotten Tomatoes -sivustolla 100 prosentin "tuore"-arvosana, joka perustuu seitsemään arvosteluun.
Raajarikkoisten auttamisyhdistys
Raajarikkoisten auttamisyhdistys () oli vuosina 1889–1948 toiminut suomalainen hyväntekeväisyysjärjestö, joka ylläpiti Helsingissä liikuntavammaisille suunnattua työkoulua ja klinikkaa. Toiminnan kohteena olivat pääasiassa lapsi-invalidit.
Yhdistys perustettiin 27. lokakuuta 1889. Perustavan kokouksen kutsui koolle Vera Hjelt ja ensimmäiset säännöt laati vaivaishoidon tarkastaja Gustaf Adolf Helsingius tanskalaisen esikuvan pohjalta. Tarkoituksena oli antaa rammoille mahdollisuus saada koulutusta ja siten myös työtä. Perustamisessa mukana olivat myös muun muassa Rosina Heikel, Cely Mechelin ja Sofia Streng. Seuraavana vuonna aloitti toimintansa yhdistyksen perustama kaksikielinen Raajarikkoisten työkoulu Helsingin Kruununhaassa. Se oli lajissaan Suomen ensimmäinen. Toiminta kohdistettiin vain lapsiin, joille annettiin koulutusta lähinnä käsityöammatteihin. Vuodesta 1897 koulu toimi Ensimmäisellä Linjalla Kallion kaupunginosassa. Yhdistys ylläpiti vuosina 1900–1916 ortopedistä klinikkaa, jonka lääkärinä oli Hjalmar Gabriel von Bonsdorff, ja 1927–1941 ortopedistä sairaalaa, jonka johtajana oli Fabian Langenskiöld. Sairaalan toimintaa jatkoi myöhemmin Invalidisäätiö. Vuodesta 1904 toimi myös yhdistyksen ylläpitämä 4–12-vuotiaille lapsille suunnattu lastenkoti. Yhdistyksen toiminta päätettiin lakkauttaa maaliskuussa 1948 ja sen tilalle perustettiin Raajarikkojen koulusäätiö, joka toimii nykyisin nimellä Vammaisten lasten ja nuorten tukisäätiö. Koulu muutti vuonna 1952 Ruskeasuolle.
Raajarikkoisten työkoulun ja ortopedisen sairaalan entiset rakennukset Kalliossa purettiin vuonna 1980 nykyisen Kuntatalon tieltä. Sitä ennen vanhoissa puutaloissa ehti toimia Kill City -niminen yhteisö.
Robert Alfred Renvall
Robert Alfred Renvall (11. marraskuuta 1829 Uskela – 8. joulukuuta 1895 Helsinki) oli kirjastomies ja matrikkeleiden laatija.
Renvallin isä oli kirkkoherra, kielentutkija ja professori Gustaf Renvall ja äiti Charlotta Revall. Hän valmistui filosofian kandidaatiksi 1863, toimi Helsingin yliopiston kirjaston amanuenssina 1862-1890 sekä Helsingin ruotsalaisen yhteislyseon opettajana 1853-1871, samoin kuin Suomalaisen Kirjallisuuden Seuran kirjastonhoitajana 1854-1876. Renvall julkaisi pari oppikirjaa, mutta ennen muuta matrikkeleita kuten elämäkerralliset teokset "Biografiska anteckningar öfver det finska universitetes lärare, embets- och tjenstemän från dess flyttning till Helsingfors" (1869), josta otettiin uusi painos nimellä "Finlands universitet 1828-90" (1891), sekä "Förteckning öfver filosofie magistrar promoverade i Åbo 1643-1827" (1882). Hän laati myös luettelon "Finlands periodiska litteratur 1771-1871".
Renvall sai filosofian tohtorin arvon vuonna 1877. Hän kuoli naimattomana.
Henrik Ganander
Henrik (Henricus) Ganander (noin 1700 – 1752 Siuntio) oli suomalainen kirkkoherra ja saamen kielen tutkija. Hän oli huomattavin suomenkielinen tietokirjailija 1700-luvulla.
Gananderin isä oli raumalainen, Turusta kotoisin ollut kankuri Johan Tomasson Ganander (k. 1738). Hän kävi Turun katedraalikoulua ja pääsi ylioppilaaksi Turussa 1726. Ganander vihittiin papiksi Turun hiippakunnassa 1727.
Ganander toimi Sodankylän kappalaisena vuodesta 1727 ja Härnösandin hiippakuntaan kuuluneen Enontekiön kappalaisena vuodesta 1729 astuen tähän virkaan 1731. Siuntion kirkkoherraksi hän tuli 1743. Gannader toimi myös saarnaajana pappeinkokouksessa Turussa 1746.
Ganander teki saamen kielen kieliopin "Grammatica lapponica" (ilm. 1743), joka noudattaa lähinnä tornionsaamen murretta.
Henrik Ganander oli naimisissa vuodesta 1730 Katarina Tornbergin (k. 1790) kanssa. Heidän poikansa oli Satakunnan kihlakunnan kruununvouti Henrik Ganander (1739–1818).
Night of the Big Heat
Night of the Big Heat on vuonna 1967 julkaistu Terence Fisherin ohjaama tieteis-/kauhuelokuva, jonka pääosissa ovat Christopher Lee, Peter Cushing ja Patrick Allen.
"Night of the Big Heat" perustuu John Lymingtonin samannimiseen romaaniin vuodelta 1959. Romaanin pohjalta Jane Baker, Pip Baker ja Ronald Liles laativat käsikirjoituksen. Tom Blakeley toimi elokuvan tuottajana Planet Film Productionsille.
"Night of the Big Heat" kuvattiin Buckinghamshiren Milton Keynesissä ja Pinewood Studiosilla Buckinghamshiren Iver Heathissa. Elokuva sai ensi-iltansa kotimaassaan Isossa-Britanniassa toukokuussa vuonna 1967. Yhdysvalloissa elokuva julkaistiin vuonna 1971. Yhdysvalloissa elokuvaa on levitetty nimikkeellä "Island of the Burning Damned". Elokuva julkaistiin DVD:lle vuonna 2004.
Grammatica Lapponica
Grammatica Lapponica on Henrik Gananderin laatima ja vuonna 1743 julkaisema saamen kielen kielioppi. Se noudattaa lähinnä tornionsaamen murretta.
Alkuperäispainoksesta on kappale Kansalliskirjastossa, ja se on siellä myös mikrofilmattuna. Yhdysvaltalainen Nabu Press on julkaissut siitä näköispainoksen.
Elin Sjöström
Elin Maria Sjöström (o.s. Sundeberg 19. maaliskuuta 1851 Mikkeli – 18. toukokuuta 1936 Helsinki) oli suomalainen naisasioiden ajaja.
Sjöströmin vanhemmat olivat varalääninkamreeri Gabriel Wilhelm Sundeberg ja Sophie Jacobina Stenij. Hän kävi tyttökoulua ensin Heinolassa ja sitten Helsingissä ja toimi itsekin Heinolan tyttökoulun opettajana 1868-1869. Suomen naisyhdistyksessä Sjöström alkoi työskennellä heti sen perustamisen jälkeen 1884. Hän oli yhdistyksen varapuheenjohtaja 1887-1888, sihteeri 1889-1904 ja puheenjohtaja 1904-1909 Aleksandra Gripenbergin toimiessa puoluepolitiikassa. Sjöström oli myös mukana naisten kansainvälisen kattojärjestön eli "International Council of Women" -organisaation toiminnassa sekä perustamassa vuonna 1911 Suomen Naisten Kansallisliittoa. Lisäksi hän toimi muun muassa Kasvatusopillisen talouskoulun johtokunnan jäsenenä vuodesta 1891 alkaen ja puheenjohtajana 1910-1928. Hän kuului myös Helsingin tyttöjen ammattikoulun ja Konkordia-liiton johtokuntiin. Sjöström julkaisi teokset "Kasvisruokaa kaikille" (1913) ja "Kalliinajan keittokirja" (1919), minkä lisäksi hän kirjoitti paljon sanomalehtiin.
Sjöströmin puoliso vuodesta 1869 oli senaatin valtiovaraintoimikunnan apukamreeri, kamarineuvos Bernd Ferdinand Sjöström (k. 1893).
Peterborough Phantoms
Peterborough Phantoms on englantilainen jääkiekkojoukkue Peterboroughin kaupungista. Vuonna 2002 perustettu joukkue pelaa maan toiseksi korkeimmalla sarjatasolla English National Ice Hockey Leaguessa. Sarjan joukkue on onnistunut voittamaan kertaalleen 2009.
Verisen joen rosvot
Verisen joen rosvot () on John Gillingin ohjaama brittiläinen toimintaelokuva vuodelta 1962. Elokuvan pääosissa ovat Christopher Lee, Kerwin Mathews, Glenn Corbett ja Oliver Reed.
Elokuvan käsikirjoitti Jimmy Sangster, John Hunter, John Gilling ja Anthony Nelson Keys. Keys myös tuotti elokuvan Michael Carrerasin kanssa Hammer Film Productionsille. "Verisen joen rosvot" kuvattiin Buckinghamshiren Iver Heathissä, Berkshiren Oakley Greenissä ja Surreyssa.
"Verisen joen rosvot" sai ensi-iltansa Japanissa 12. toukokuuta vuonna 1962. Elokuva julkaistiin Länsi-Saksassa ja Itävallassa ennen kuin elokuva sai kotimaan ensi-iltansa Isossa-Britanniassa 31. heinäkuuta vuonna 1962 Lontoossa. Yhdysvalloissa elokuva pääsi teatterilevitykseen elokuussa 1962. Suomessa elokuva julkaistiin 14. syyskuuta 1962.
Christopher Lee näytteli toisessa Hammerin merirosvoelokuvassa "Paholaislaivan merirosvot" vuonna 1964.
Irinan diskografia
Tämä artikkeli on Irinan diskografiasta.
Ostohyvitys
Ostohyvitys on kuluttajille maksettava, ostotapahtumaan sidottu rahapalautus, jota pidetään verotuksellisesti jälkikäteen maksettavana alennuksena.
Kauppojen, kuten S-ryhmän, Keskon ja Suomen Lähikaupan, maksamat bonukset ovat ostohyvitystä. Ostohyvitys voidaan maksaa esimerkiksi etusetelinä, tavarana tai rahana. Ostohyvitys on kuluttajalle verovapaata tuloa silloin, kun se muodostuu kuluttajan itse tekemistä ja maksamista yksityistalouden ostoista.
Ostohyvityspohjaiset markkinointikampanjat () ovat suosittuja erityisesti Yhdysvalloissa. Suomen lainsäädännön mukaan tällaisten tarjousten on oltava selvästi tunnistettavissa myynninedistämiseksi, niiden saamista koskevien ehtojen on oltava helposti saatavilla ja ehdot on esitettävä selkeästi ja ymmärrettävästi.
Suomessa kilpailu- ja kuluttajavirasto valvoo ostohyvityksen ja kylkiäisten käyttöä yritysten myynninedistämisessä. Perusperiaate on, että etu ei voi olla markkinoinnin pääviestinä silloin, kun markkinointi tavoittaa yleisesti kaikki kuluttajat.
Jättiläisnaisen hyökkäys (vuoden 1993 elokuva)
Jättiläisnaisen hyökkäys on vuonna 1993 ilmestynyt yhdysvaltalainen televisioelokuva, joka perustuu vuonna 1958 ensi-iltansa saaneeseen samannimiseen tieteiselokuvaan. Christopher Guestin ohjaaman uusintaversion pääosia esittivät Daryl Hannah ja Daniel Baldwin. Elokuva sai ensiesityksensä HBO:lla 11. joulukuuta 1993. Se pääsi myöhemmin teatterilevitykseen Britanniassa, Ranskassa ja Saksassa.
Miljonääriäitinsä omaisuuden perinyt Nancy Archer (Hannah) elää onnettomassa avioliitossa Harryn (Baldwin) kanssa. Nancyn kiinteistökeinottelija-isä (William Windom) allekirjoituttaa Nancylla päivittäin asiakirjoja, joilla Nancyn omaisuus siirtyy vähän kerrallaan isälle, joka pyrkii valtaamaan kotikaupungin rakennushankkeille.
Eräänä iltana Nancy on etsinyt Harrya motellista, jossa tämä on rakastajattarensa Honeyn (Cristi Conaway) kanssa. Nancy on matkalla kotiin, kun avaruusalus laskeutuu taivaalta ja ampuu Nancya valosäteellä. Pelästynyt Nancy hakee apua, mutta hänellä ei ole tapahtuneesta todisteita eikä kukaan usko häntä.
Harry yrittää hyödyntää Nancyn mielenterveyden järkkymiseksi epäilemäänsä tapausta saadakseen tämän suljettuun laitokseen, ja suostuu Nancyn kanssa autiomaahan etsimään avaruusalusta. Harryn yllätykseksi avaruusalus laskeutuukin taivaasta ja ampuu jälleen Nancya säteellä. Nancy katoaa säteen vaikutuksesta ja Harry pakenee.
Nancy ilmestyy kaupungissa Honeyn liikkeen katolle, ja hänet viedään kotiin. Nancyn isän ja Harryn riidellessä Nancy menettää malttinsa, jolloin hän alkaa kasvaa kunnes hänen päänsä menee sisäkaton lävitse.
Nancy majoitetaan talliin. Harry tuo paikalle lääkärin (Paul Benedict) vastoin Nancyn terapeutin (Frances Fisher) ohjeita. Lääkäri on huolissaan Nancyn sydämen jaksamisesta, ja Harry huomaa välittömästi tilaisuutensa: Nancyn järjestämällä romanttisella illallisella Harry solvaa Nancya ja rehvastelee avioliiton ulkopuolisilla suhteillaan, jolloin Nancy kiihtyy niin että pyörtyy.
Harry luulee Nancyn sydämen pettäneen, ja lähtee Honeyn luokse juhlistamaan luvassa olevaa perintöä. Nancy kuitenkin herää vihaisena ja entistäkin suurempana. Hän kävelee kaupunkiin pakokauhua aiheuttaen ja saapuu Honeyn liikkeen eteen. Nancy kehottaa Honeya pyrkimään nykyistä parempaan ennen kuin poimii Harryn käteensä ja lähtee autiomaahan uteliaat kaupunkilaiset, viranomaiset ja kansalliskaartin helikopterit perässään.
Nancy pysähtyy voimalinjojen eteen, ja hänen isänsä yrittää nuhdella häntä. Nancy torjuu isän nuhtelut ja halveksuu ääneen tämän rahanahneita hankkeita. Helikopteri avaa tulen, minkä seurauksena Nancy kaatuu voimalinjoille ja saa sähköiskun. Avaruusalus ilmestyy paikalle ja ampuu jälleen säteellä Nancya niin että tämä katoaa.
Sisällä avaruusaluksessa Nancy ja kaksi muuta jättiläisnaista katselevat pikkuruisia miehiään, jotka on suljettu säiliöön. Säiliössä miehet yrittävät keskinäisellä terapialla parantua asenteistaan.
Verkko (täsmennyssivu)
Verkko voi tarkoittaa ainakin seuraavia:
Paholaislaivan merirosvot
Paholaislaivan merirosvot () on vuonna 1964 ensi-iltansa saanut Don Sharpin ohjaama brittiläinen seikkailuelokuva, jonka pääosissa ovat Christopher Lee, Barry Warren ja John Cairney.
Elokuvan käsikirjoitti Jimmy Sangster ja tuotti Anthony Nelson Keys Hammer Film Productionsille. Elokuvan kuvaukset alkoivat elokuussa 1963 ja kestivät lokakuuhun asti. Elokuva kuvattiin Berkshiren Oakley Greenissä sijaitsevalla Bray Studiosilla ja Maidenheadissa.
"Paholaislaivan merirosvot" sai ensi-iltansa Yhdysvalloissa toukokuussa vuonna 1964. Elokuva pääsi myös teatterilevitykseen Länsi-Saksaan 26. kesäkuuta, Ruotsiin 2. marraskuuta ja Suomeen 11. joulukuuta. Helsingin Night Visions Film Festivalilla elokuva esitettiin 14. huhtikuuta vuonna 2002. Elokuva julkaistiin DVD:lle vuonna 2005.
Gabicce Mare
Gabicce Mare on kunta Pesaro e Urbinon maakunnassa Marchen hallintoalueella Keski-Italiassa Adrianmeren rannalla. Kunnassa on runsas 1 000 asukasta.
Waray-waray
Waray-waray ("winaray") on austronesialaisiin kieliin kuuluva noin 3,4 miljoonan puhujan kieli. Sitä puhutaan Samarin, Pohjois-Samarin, Itä-Samarin, Leyten (itä- ja pohjoisosissa) ja Biliranin provinsseissa Filippiineillä.
Jaakko Geet
Jaakko Sigfridinpoika Geet, "Jakob Sigfridsson Geet" (s. Keitilä, Naantali – k. 1589) oli suomalainen pappi, lääninrovasti. Hän oli vuodesta 1550 Isonkyrön kirkkoherra, myös Kyrön suuriruhtinaaksi sanottu. Hän maksoi Isonkyrön kirkkoon tehdyt raamatulliset kalkkimaalaukset, jotka ovat ainoat Suomessa uskonpuhdistukaudella tehdyt. Hän otti Pohjanmaalla käyttöön Juhana III:n liturgian. Hänen omavaltaisuuteensa tyytymättömät vähäkyröläiset tekivät hänestä valituksia, ja niiden seurauksena Vähäkyrö erotettiin Isostakyröstä omaksi seurakunnakseen.
Civitanova Marche
Civitanova Marche on kaupunki Maceratan maakunnassa Marchen hallintoalueella Keski-Italiassa Adrianmeren rannalla. Kaupungissa on runsaat 40 000 asukasta.
Sarnano
Sarnano on kunta Maceratan maakunnassa Marchen hallintoalueella Keski-Italiassa. Kunnassa on runsaat 3 000 asukasta.
Kunnan historiallinen keskusta on usean ulkoilureitin lähtöpaikka.
Valtteri Hietanen
Valtteri Hietanen (s. 23. joulukuuta 1992 Virrat) on suomalainen jääkiekkopuolustaja, joka edustaa SM-liigajoukkue Mikkelin Jukureita. Hän on pelityyliltään puolustava puolustaja. Jukureiden aiemman päävalmentajan, Risto Dufvan mukaan Hietanen on kokenut pelaaja, joka tuo joukkueeseensa fyysisyyttä ja kovuutta. Dufvan mukaan hänen erikoisosaamisenaan on alivoimapelaaminen.
Hietanen on Virtain Kiekko-Karhujen kasvatti. Hän siirtyi juniorina sittemmin JYPiin, jossa Hietanen voitti B-nuorten I-divisioonan hopeaa vuonna 2010 ja A-nuorten Suomenmestaruuden vuonna 2011. Hän debytoi kauden 2010–2011 aikana myös miesten peleissä pelattuaan yhdeksän Mestis-ottelua D Teamissa tehden kolme syöttöpistettä.
Kaudeksi 2011–2012 Hietanen teki sopimuksen JYP-Akatemian (ent. D Team) kanssa. Hänen tulokaskautensa toi siellä 42 runkosarjaottelussa tehot 3+4=7. Toukokuussa 2012 Hietanen teki vuoden mittaisen jatkosopimuksen joukkueen kanssa. Hän pelasi JYPin SM-liigajoukkueessa harjoituskaudella kolme European Trophy -ottelua tehden yhden syöttöpisteen, mutta SM-liigadebyyttinsä Hietanen teki 18. joulukuuta 2012 vieraissa Espoo Bluesia vastaan, jolloin hän sai jääaikaa 15.13 minuuttia. Kaikkiaan Hietanen pelasi kauden 2012–2013 aikana viisi SM-liigaottelua. Helmikuussa 2013 hän teki 2+1-vuotisen jatkosopimuksen JYPin kanssa.
Hietanen murtautui kaudella 2013–2014 loukkaantumisten myötä JYPin SM-liigakokoonpanoon, jossa varsinainen tulokaskausi toi 54 runkosarjaottelussa tehot 1+4=5 sekä seitsemässä playoff-ottelussa kaksi syöttöpistettä. Hän teki liigauransa avausmaalin 14. tammikuuta 2014 Saimaan Palloa vastaan. Hietasen osuma jäi ottelun ainoaksi ja ratkaisi näin ollen 1–0-voiton JYPille. Hän voitti JYPissä myös European Trophyn mestaruuden. Kaudella 2014–2015 Hietasen SM-liigan yhden kauden piste-ennätys nousi kahdeksaan tehopisteeseen, mutta hänen kautensa päättyi kuitenkin aivan runkosarjan lopulla alaraajavammaan. Hietanen voitti kauden päätteeksi SM-pronssia. Marraskuussa 2014 JYP käytti hänen sopimuksessaan olleen option ja teki vuoden mittaisen jatkosopimuksen Hietasen kanssa.
Kaudeksi 2016–2017 Hietanen siirtyi kaksivuotisella sopimuksella SM-liigan nousijajoukkue Mikkelin Jukureiden riveihin. Hän voitti joukkueen sisäisen tehotilaston lukemalla +6. Joulukuussa 2016 Hietanen teki Jukureiden kanssa vuoden mittaisen jatkosopimuksen, kuten taas maaliskuussa 2018.
Hietanen on pelannut 17 nuorten maaottelua.
Jäälin suuralue
Jäälin suuralue on yksi Oulun kaupungin 23 suuralueesta, ja se sijaitsee valtatien 20 varrella noin 8 kilometriä Kiimingistä Oulun suuntaan ja noin 17 kilometriä Oulusta koilliseen, Jäälinjärven rannalla. Se rajoittuu Kellon, Kiimingin ja Korvensuoran suuralueisiin.
Jääli oli entisen Kiimingin kunnan suurin asukaskeskittymä, 5 077 (6/2011) asukkaallaan (entisen Kiimingin kuntakeskuksen väkimäärä vuoden 2011 kesäkuussa oli 4 563 henkilöä).
Rakennuskannaltaan alue on pientalovaltainen ja asuntokuntien keskikoko on suurempi kuin kaupungissa keskimäärin. Väestön tulotaso on kaupungin keskitasoa korkeampi.
Suuralueella on 868 työpaikkaa. Merkittävin teollisuusalue on Välikylän kaupunginosassa sijaitseva yrityspuisto.
131. kaupunginosa: Jäälinkylä (Jääli)
133. kaupunginosa: Välikylä
Valtatie 20 (Kuusamontie)